**Csemő Község Önkormányzata Képviselő-testületének**

**…./2019. …..rendelete**

**a közösségi együttélés alapvető szabályairól és ezek megsértésének jogkövetkezményeiről**

Csemő Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a következőket rendeli el:

1. **Fejezet**

**Általános rendelkezések**

**1. A rendelet hatálya**

**1. §**

(1) A rendelet személyi hatálya kiterjed a közösségi együttélés alapvető szabályait megsértő

1. természetes személyekre,
2. jogi személyekre,
3. jogi személyiséggel nem rendelkező szervezetekre.

(2) A rendelet tárgyi hatálya nem terjed ki azokra a tevékenységgel, mulasztással, vagy jogellenes állapot fenntartásával megvalósuló magatartásokra, melyekre más jogszabály közigazgatási bírság kiszabását írja elő vagy teszi lehetővé.

**2. Értelmező rendelkezések**

**2. §**

E rendelet alkalmazásában a közösségi együttélés alapvető szabályait sértő magatartás: az a szándékos vagy gondatlan tevékenység, mulasztás, vagy jogellenes állapot fenntartásában megnyilvánuló magatartás, amely társadalomra veszélyessége fokában nem minősül bűncselekménynek vagy szabálysértésnek, de a közösségi együttélés társadalmilag elfogadott szabályaival ellentétes, azokat sérti, vagy veszélyezteti.

1. **Fejezet**

**3. Eljárási szabályok, eljáró hatóság, eljárási határidő és szankciók**

**Eljárási szabályok**

**3. §**

A közösségi együttélés alapvető szabályainak megsértése miatt indult eljárásokban az általános közigazgatási rendtartásról szóló 2016. évi CL. törvény rendelkezéseit kell alkalmazni.

**4. Eljáró hatóság**

**4. §**

A közösségi együttélés alapvető szabályainak megsértése miatt a hatósági eljárás lefolytatására és az e rendelet szerinti szankciók alkalmazására a képviselő-testület által átruházott hatáskörben a jegyző jogosult.

**5. A közigazgatási bírság**

**5. §**

(1) A közösségi együttélés alapvető szabályait sértő magatartás tanúsítójával szemben esetenként

1. természetes személy esetében kettőszázezer forintig,
2. jogi személy és jogi személyiséggel nem rendelkező szervezet esetében kétmillió forintig terjedő közigazgatási bírság szabható ki.

(2) A közigazgatási bírság legkisebb összege esetenként ötezer forint.

(3) A közigazgatási bírság mértékének, összegének megállapításánál figyelembe kell venni

1. az elkövető személyi, jövedelmi, vagyoni viszonyait, amennyiben azokat az eljárás alá vont személy az erre vonatkozó felhívás alapján igazolja,
2. a közösségi együttélés alapvető szabályait sértő magatartás súlyát, veszélyességét, gyakoriságát, és a felróhatóság mértékét,
3. a közrend védelmének és a közterületek rendje biztosításának érdekét.

(4) Amennyiben a közösségi együttélés alapvető szabályait sértő magatartás folyamatos mulasztás formájában valósul meg, a közigazgatási bírság ugyanazon magatartás miatt több alkalommal is kiszabható.

(5) A közigazgatási bírság kiszabása mellőzhető és figyelmeztetés alkalmazható, ha az elkövető személyére és az elkövetés körülményeire tekintettel, azokat mérlegelve a kívánt visszatartó hatás várhatóan figyelmeztetéssel is elérhető.

(6) 14 életévét betöltött, de a nagykorúságot el nem ért személlyel szemben közigazgatási bírságot kizárólag akkor lehet kiszabni, ha önálló keresete, jövedelme, vagyona van.

(7) A közösségi együttélés alapvető szabályait sértő magatartás miatt kiszabott közigazgatási bírságot az elsőfokú határozat véglegessé válásától számított 15 napon belül, a határozathoz csatolt készpénzátutalási megbízáson, vagy átutalással kell megfizetni a Csemői Polgármesteri Hivatal OTP Ceglédi fiókjánál vezetett 11742025-15730284-00000000 számú költségvetési számlájára.

**III. Fejezet**

**A közösségi együttélés alapvető szabályait sértő magatartások**

**6. Köztisztasággal kapcsolatos magatartások**

**6. §**

(1) A közösségi együttélés alapvető szabályait sértő magatartást követ el a köztisztaság fenntartása körében, az ingatlan tulajdonosa, kezelője, tartós használója, illetőleg haszonélvezője (a továbbiakban együtt: tulajdonos), másnak a használatában lévő ingatlanok (ingatlanrészek, helyiségek) tisztán tartása tekintetében pedig a használó, illetőleg –a bérleti jogviszonyból származó kötelezettsége szerint – a bérlő (a továbbiakban együtt: használó), aki nem gondoskodik:

1. az egyes ingatlanok tisztán tartásáról, gondozásáról, szükség szerinti takarításáról, rovar- és rágcsálómentesítéséről,
2. gyommentesítéséről és kaszálásáról,
3. az ingatlan előtti járdaszakasz hóeltakarításáról és síkosságmentesítésről,
4. a szokásos mennyiségű hulladéknál nagyobb mennyiségű hulladék, többlet-hulladék összegyűjtéséről - amennyiben az a hulladék elszállítását végző szolgáltatóval kötött Közszolgáltatói szerződésben foglaltakon kívül, az általa biztosított lehetőségek igénybevételén felül keletkező hulladék –, annak a hulladékgyűjtő udvarra történő elszállításáról nem gondoskodik.

**7. Állattartással kapcsolatos magatartások**

**7. §**

A közösségi együttélés alapvető szabályait sértő magatartást követ el, aki:

1. a tulajdonában lévő vagy felügyelete alatt álló eb más tulajdonában lévő magánterületre, vagy közterületre való át-, illetve kijutását, továbbá az eb kerítésen történő kiharapását nem akadályozza meg,
2. közterületen haszonállatot tart vagy legeltet, valamint azt az ingatlanról felügyelet nélkül kiengedi.

**8. Környezetvédelemmel kapcsolatos magatartások**

**8. §**

(1) A közösségi együttélés alapvető szabályait sértő magatartást követ el, aki:

1. a meglévő vízelvezető árkot - ingatlanok előtti közterületen, kertekben - betemeti, a víz lefolyását megakadályozza, az árkot nem gondozza, nem tartja karban,
2. közterületre telepített fát, facsemetét, virágot, növényzetet rongál,
3. a fák törzsén reklámtáblát, feliratot, plakátot elhelyez,
4. aki az avar, kerti hulladékok, tarló égetésére vonatkozó Csemő Község Önkormányzata Képviselő-testületének a helyi környezet védelméről szóló, 5/2015. (IV. 29.) számú rendelete 12. §-ában szabályozott rendelkezéseket megszegi.
5. **Fejezet**

**Záró rendelkezések**

**7. §**

Ez a rendelet 2019. április 15-én lép hatályba.

|  |  |
| --- | --- |
| …………………………… | ……………………………. |
| Dr. Lakos Roland  polgármester | Dr. Kovács Tímea  jegyző |