

Tárgy:  **Tájékoztató a civil szervezetek 2018. évi önkormányzati támogatásának felhasználásáról**

**E L Ő T E R J E S Z T É S**

**Csemő Község Képviselőtestületének**

**2019. március 26-án tartandó ülésére**

Tisztelt Képviselő-testület!

Csemő Község Önkormányzata évek óta – lehetőségeihez mérten – támogatja a helyi civil szervezetek működését, ösztönözve ezzel a lakossági önszerveződést.

A civil szervezetek bírósági nyilvántartásba vétellel jönnek létre, és az általuk meghatározott célok elérése érdekében szervezik tevékenységüket.

A választási ciklus eleje óta új támogatási rendszert alakítottunk ki és működtettünk. Nagyságrenddel növeltük meg a szervezetek támogatását, összesen több, mint 3 millió forintot fordítottunk dotációra, mely költségvetésben tervezett összegből 2018-ban 2,4 millió forintot tett ki a helyi szervezetek támogatása.

*A Képviselő-testület 2018. április 24-én elbírálta a helyi civil szervezetek kérelmeit és a 22/2018. (IV.24.) sz. határozatával az alábbi döntést hozta:*

* a Csemői Gyöngyvirág Nyugdíjas Egyesület 500.000.- Ft. összegű,
* a Csemői Polgárőrség 500.000.- Ft. összegű,
* a Csemői Faluvédő és Szépítő Egyesület részére 500.000.- Ft öszegű
* a Csemői Hagyományőrző Egyesület részére 150.000,- Ft összegű
* a PACIDOKI Alapítvány részére 150.000.- Ft. összegű,
* a Gyermekünkért Alapítvány részére 200.000.- Ft összegű
* a Zöldhalmi Barátok Egyesülete részére 200.000.- Ft összegű,
* a Csemői Iskoláért Alapítvány részére 100.000.- Ft összegű

*pénzbeli támogatásban részesült.*

A pályázati adatlap tartalma szerint a támogatott szervezetek a támogatás felhasználásáról kötelesek elszámolni.

A támogatott szervezetek elkészítették és írásban benyújtották az elszámolást, mégpedig olyan formában, ahogyan azt a támogatás odaítélésekor a testület előírta (számlamásolatok csatolásával).

A *Csemői Gyöngyvirág Nyugdíjas Egyesület* az énekkarral együtt működésre, kirándulásra fordította. Pénzmaradványa 79.721.-Ft, melyet a 2018. évi működés indulásának fedezetéül használ fel.

A *Csemői* *Polgárőrség* a 2018-as esztendőben – az elmúlt három évi támogatás összegét is felhasználva– szolgálati gépjárművet vásárolt.

A *Csemői Faluvédő és Szépítő Egyesület* az Anyák napi virágvásár és Anyám tyúkja főzőfesztivál megrendezéséhez, továbbá a helyi környezetszépítési verseny díjainak beszerzéséhez kért és kapott pénzügyi segítséget.

A *Csemői Hagyományőrző Egyesület* a tavalyi évi rendezvényeit és működési költségeit (könyvelő díja) finanszírozta a támogatásból.

A *PACIDOKI Alapítvány* ingyenes alternatív mozgás és képességfejlesztő lovas foglalkozásaink biztosításához használta fel a támogatást.

A *Gyermekünkért Alapítvány* a hagyományos nyári, kéthetes erdei tábor költségeihez használta fel a támogatást. A támogatásnak is köszönhetően a gyermekek térítésmentesen vehettek részt programokon.

A *Zöldhalmi Barátok Egyesülete* a hagyományosan megrendezésre kerülő családi napot és a Mihály napi bál költségeit fizette a támogatásnak köszönhetően.

A *Csemői Iskoláért Alapítvány* a jubileumi évkönyv kiadásának költségeit finanszírozta a támogatásból.

\* \* \*

*A Képviselő-testület szintén 2018. április 24-én elbírálta a NEM HELYI civil szervezetek támogatási kérelmeit is és 21/2018. (IV.24.) sz. határozatával az alábbi döntést hozta:*

* a Református Egyházközség részére 70.000.-Ft összegű,
* a Pest Megyei Katasztrófavédelmi Igazgatóság Ceglédi Katasztrófavédelmi Kirendeltsége részére 100.000.-Ft összegű,
* a Ceglédi Mentőállomás részére 100.000.- Ft összegű,
* a Mozgássérültek Ceglédi Önálló Egyesülete részére 50.000.-Ft összegű,
* a Peter Cerny Alapítvány a Beteg Koraszülöttek Gyógyításáért Közhasznú Szervezet részére 50.000.-Ft összegű,
* az Országos Egyesület a Mosolyért szervezet részére 50.000.-Ft összegű,

*vissza nem térítendő támogatást nyújtott.*

A támogatott szervezeteknek elszámolási kötelezettség nélkül nyújtott támogatást Csemő Község Önkormányzata – bízunk benne, hogy a támogatás a segítette a céljaik megvalósítását.

\* \* \*

A civil támogatások költséghelyén az alábbi kiadásokat könyveltük még:

* Olgyay Gábor Kányádi estjének költségei 21.000.-Ft,
* Orisek Ferenc Dombor faragások című könyvének megjelenéséhez 499.800.- Ft
* Szellő Imre profi bokszoló támogatása 1.000.000.- Ft
* Csemői Palotás SE működési támogatása 1.293.480.-Ft
* CVSE működési támogatása 780.000.-Ft
* Nemzeti vágta nevezési díj: 70.000.-Ft

Ezen támogatásoknál adatlap használata nem történt, a szervezetek, események támogatása jótékonysági okokból valósult meg. Nem történt esetükben kötelezés arra, hogy a támogatás felhasználásáról elszámoljanak.

Kérem, hogy a Tisztelt Képviselő-testület a tájékoztatót tudomásul venni szíveskedjen.

Csemő, 2019. március 14.

Dr. Lakos Roland

polgármester