

Tárgy:  **A 2019/2020-as nevelési évben indítandó óvodai csoportok számának és óvodai körzethatárnak a megállapítása**

**E L Ő T E R J E S Z T É S**

**Csemő Község Képviselőtestületének**

**2019. március 26-án tartandó ülésére**

Tisztelt Képviselő-testület!

A nemzeti köznevelésről szóló 2011. évi CXC. törvény 49. §. (3) bekezdése alapján a települési önkormányzat közzéteszi az óvoda felvételi körzetét, valamint az óvoda nyitva tartásának rendjét.

Az óvodai körzethatár kialakítása csak formális döntés, hiszen a településen egyetlen óvoda működik. A község teljes közigazgatási területe a Csemői Nefelejcs Óvoda és Mini Bölcsőde felvételi körzetébe tartozik.

Az óvoda köteles felvenni, átvenni azt a gyermeket, aki életvitelszerűen az óvoda körzetében lakik.

Az óvoda heti nyitva tartása: 58 óra, napi nyitva tartása: 05.30 órától 17.00 óráig.

A 20/2012. (VIII.31.) EMMI rendelet 20.§ (11) bekezdése szerint az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.

A törvény 83. §. (2) bekezdés d.) pontja alapján a fenntartó meghatározza az adott nevelési évben indítható óvodai csoportok számát, illetve a 4. sz. melléklete határozza meg az óvodai csoportokba felvehető gyermekek számát, előírja minimális (13 fő), a maximális (25 fő) és az átlag csoportlétszámot (20 fő) is.

A 2019. augusztus 31-ig óvodáskorúvá váló (harmadik életévüket betöltő) gyermekek száma alapján a 2019/2020-es tanévben elegendő a jelenleg működő 7 csoport, nem szükséges újabb indítása a Csemői Nefelejcs Óvoda és Mini Bölcsődében.

Kérem a Tisztelt Képviselő-testületet az előterjesztés megtárgyalására az alábbi határozati javaslat elfogadására.

**…/2019. (03. 26.) határozat**

**Csemő Község Önkormányzatának Képviselő-testülete**

**a Csemői Nefelejcs Óvoda és Mini Bölcsődében 7 óvodai csoport indítását hagyja jóvá a 2019/2020-as nevelésre évre.**

**Az óvoda heti nyitva tartása: 58 óra, napi nyitva tartása: 05.30 órától 17.00 óráig.**

**A Képviselő-testület a 2019/2020-as nevelési évre az**

**óvoda felvételi körzethatárát Csemő község teljes köz-**

**igazgatási területére állapítja meg.**

**Határidő: 2019. szeptember 1.**

**Felelős: jegyző, óvodavezető.**

Csemő, 2019. március 21.

Dr. Lakos Roland

polgármester